PATVIRTINTA

VšĮ Valakupių reabilitacijos centro

direktoriaus 2018 m. spalio 10 d. įsakymu Nr. EQĮ-29

|  |
| --- |
| **IŠ EUROPOS SĄJUNGOS STRUKTŪRINIŲ FONDŲ LĖŠŲ BENDRAI FINANSUOJAMO PROJEKTO NR. 08.4.1-ESFA-V-421-01-0001 „SOCIALINIŲ PASLAUGŲ KOKYBĖS GERINIMAS, TAIKANT EQUASS KOKYBĖS SISTEMĄ“ SOCIALINIŲ PASLAUGŲ ĮSTAIGŲ ATRANKOS TVARKA** |

# I SKYRIUS

# BENDROSIOS NUOSTATOS

1. Iš Europos Sąjungos struktūrinių fondų lėšų bendrai finansuojamo projekto Nr. 08.4.1-ESFA-V-421-01-0001 „Socialinių paslaugų kokybės gerinimas, taikant EQUASS kokybės sistemą“ socialinių paslaugų įstaigų atrankos tvarka (toliau – Tvarka) apibrėžia viešą, skaidrią ir objektyviais kriterijais paremtą socialinių paslaugų įstaigų (toliau – Įstaigų) atranką ir nustato reikalavimus, kuriais turi vadovautis pareiškėjai, rengdami ir teikdami paraiškas dalyvauti projekte „Socialinių paslaugų kokybės gerinimas, taikant EQUASS kokybės sistemą“, Nr. 08.4.1-ESFA-V-421-01-0001 (toliau – Projektas).
2. **Tvarka nustato:**
3. bendrąsias nuostatas;
4. reikalavimus pareiškėjams;
5. atrankos skelbimą;
6. paraiškų rengimo reikalavimus ir jų pateikimą;
7. paraiškų vertinimo kriterijus;
8. įstaigų atrankos komisijos sudarymą;
9. paraiškų įgyvendinimo reikalavimus;
10. skundų pateikimą ir nagrinėjimą;
11. tvarkos keitimą.
12. Tvarka yra parengta atsižvelgiant į:

3.1. Socialinės įtraukties didinimo 2014–2020 m. veiksmų planą, patvirtintą Lietuvos Respublikos socialinės apsaugos ir darbo ministro 2013 m. spalio 22 d. įsakymu Nr. A1-588 „Dėl Socialinės įtraukties didinimo 2014–2020 m. veiksmų plano patvirtinimo“;

3.2. Projektų administravimo ir finansavimo taisykles, patvirtintas Lietuvos Respublikos finansų ministro 2014 m. spalio 8 d. įsakymu Nr. 1K-316 „Dėl Projektų administravimo ir finansavimo taisyklių patvirtinimo“ (toliau – Projektų taisyklės);

3.3. 2014–2020 metų Europos Sąjungos fondų investicijų veiksmų programos stebėsenos rodiklių skaičiavimo aprašą, patvirtintą Lietuvos Respublikos finansų ministro 2014 m. gruodžio 30 d. įsakymu Nr. 1K-499 „Dėl 2014–2020 metų Europos Sąjungos fondų investicijų veiksmų programos stebėsenos rodiklių skaičiavimo aprašo patvirtinimo“;

3.4. Lietuvos Respublikos neįgaliųjų socialinės integracijos įstatymą;

3.5. Lietuvos Respublikos socialinės apsaugos ir darbo ministro 2006 m. balandžio 5 d. įsakymą Nr. A1-93 „Dėl Socialinių paslaugų katalogo patvirtinimo“;

3.6. Lietuvos Respublikos socialinės apsaugos ir darbo ministro 2014 m. gruodžio 31 d. įsakymą Nr. A1-684 „Dėl socialinės globos įstaigų licencijavimo taisyklių patvirtinimo“;

3.7. Socialinės apsaugos ir darbo ministro 2014 m. vasario 14 d. įsakymą Nr. A1-83 „Dėl perėjimo nuo institucinės globos prie šeimoje ir bendruomenėje teikiamų paslaugų neįgaliesiems ir likusiems be tėvų globos vaikams 2014-2020 metų veiksmų plano patvirtinimo“;

3.8. 2013 m. gruodžio 18 d. Komisijos reglamentu (ES) Nr. 1407/2013 dėl Sutarties dėl Europos Sąjungos veikimo 107 ir 108 straipsnių taikymo *de minimis* pagalbai (OL 2013 L 352, p. 1);

3.9. Socialinės apsaugos ir darbo ministro 2016 m. lapkričio 14 d. įsakymą Nr. A1-602 „Dėl 2014–2020 metų Europos Sąjungos fondų investicijų veiksmų programos 8 prioriteto „Socialinės įtraukties didinimas ir kova su skurdu“ įgyvendinimo priemonės Nr. 08.4.1-ESFA-V-421 „Socialinių paslaugų sistemos stiprinimas“ projektų finansavimo sąlygų aprašo patvirtinimo“ (toliaus – Projekto finansavimo sąlygų aprašas).

1. Tvarkoje vartojamos sąvokos:

**EQUASS** **–** Europos socialinių paslaugų kokybės sistema (European Quality in Social Services).

**EQUASS konsultantai** – Europos reabilitacijos platformos išduotą EQUASS konsultanto sertifikatą turintys asmenys.

**EQUASS koordinatoriai** – asmenys, pareiškėjo įstaigos vadovo paskirti atsakingais už EQUASS kokybės sistemos diegimą įstaigoje ir dalyvavę EQUASS koordinatorių mokymuose.

**EQUASS auditoriai** – Europos reabilitacijos platformos išduotą EQUASS auditoriaus sertifikatą turintys asmenys.

**Socialines paslaugas teikianti įstaiga** (toliau Įstaiga)– tai įstaiga, kuri teikia socialines paslaugas, apibrėžtas Lietuvos Respublikos socialinių paslaugų įstatyme.

**De minimis pagalbos gavėjai –**  šie juridiniai ar fiziniai asmenys, kurie vykdo ar gali vykdyti ūkinę veiklą Lietuvos Respublikoje arba kurių veiksmai daro įtaką, arba kurių ketinimai, jei būtų įgyvendinti, galėtų daryti įtaką ūkinei veiklai Lietuvos Respublikoje, tai yra socialinių paslaugų įstaiga, dalyvaujanti EQUASS diegimo procese, konsultantai ir auditoriai (fiziniai asmenys, kurie verčiasi ūkine veikla), dalyvaujantys EQUASS diegimo procese. De minimis pagalba laikomas finansavimas, skirtas konsultantų ir auditorių mokymo išlaidoms padengti.

1. Priemonės įgyvendinimą administruoja Lietuvos Respublikos socialinės apsaugos ir darbo ministerija (toliau – Ministerija) ir Europos socialinio fondo agentūra (toliau – Įgyvendinančioji institucija), priemonę vykdo - VšĮ Valakupių reabilitacijos centras (toliau – Projekto vykdytojas).
2. Projekto tikslas – didinti Lietuvos socialinių paslaugų kokybę, taikant Savanoriškos Europos socialinių paslaugų kokybės sistemos (angl. Voluntary European Quality Framework for Social Services) reikalavimus.
3. Įstaigos dalyvaudamos projekte turės dalyvauti šiose veiklose:

7.1. EQUASS diegime dalyvaujančių Įstaigų vadovų mokymai;

7.2. EQUASS diegime dalyvaujančių Įstaigų koordinatorių mokymai;

7.3. EQUASS diegime dalyvaujančių Įstaigų darbuotojų mokymai;

7.4. EQUASS diegimas Įstaigoje (-ose) ir tam skirtos EQUASS koonsultanto konsultacijos;

7.5. EQUASS išorės auditas Įstaigoje;

7.6. Projekto viešinimo veiklose;

7.7. EQUASS poveikio tyrimas.

**II SKYRIUS**

**REIKALAVIMAI PAREIŠKĖJAMS**

1. **Reikalavimai pareiškėjams:**

8.1. nėra bankrutuojantys, likviduojami arba restruktūrizuojami, nėra sudarę taikos sutarties su kreditoriais, jiems nėra pradėtas ikiteisminis tyrimas, jų veikla nėra sustabdyta ar apribota, dėl jų per pastaruosius 5 metus nebuvo priimtas ir įsiteisėjęs apkaltinamasis teismo nuosprendis pagal veikas, nustatytas Finansinės paramos ir bendrojo finansavimo lėšų grąžinimo į Lietuvos Respublikos valstybės biudžetą taisyklių, patvirtintų Lietuvos Respublikos Vyriausybės 2005 m. gegužės 30 d. nutarimu Nr. 590 ,,Dėl Finansinės paramos ir bendrojo finansavimo lėšų grąžinimo į Lietuvos Respublikos valstybės biudžetą taisyklių patvirtinimo“ (jei pareiškėjo (-ų) veikla yra finansuojama iš Lietuvos Respublikos valstybės biudžeto ir (arba) savivaldybių biudžetų, ir (arba) valstybės pinigų fondų, ši nuostata nėra taikoma);

8.2. yra įvykdę su mokesčių ir socialinio draudimo įmokų mokėjimu susijusius įsipareigojimus teisės aktų nustatyta tvarka (ši nuostata netaikoma pareiškėjams, kuriems teisės aktų nustatyta tvarka yra atidėti mokesčių arba socialinio draudimo įmokų mokėjimo terminai);

8.3. pareiškėjo vadovas ar buhalteris, ar kitas asmuo, turintis teisę surašyti ir pasirašyti apskaitos dokumentus, neturi neišnykusio arba nepanaikinto teistumo;

8.4. pareiškėjas yra socialines paslaugas teikianti įstaiga. Institucinę globą numatytą Socialinės apsaugos ir darbo ministro 2014 m. vasario 14 d. įsakyme Nr. A1-83 „Dėl perėjimo nuo institucinės globos prie šeimoje ir bendruomenėje teikiamų paslaugų neįgaliesiems ir likusiems be tėvų globos vaikams 2014-2020 metų veiksmų plano patvirtinimo“ (toliau – pertvarkos planas), teikiančios socialinių paslaugų įstaigos gali būti pareiškėjais tik tuo atveju, jei yra pradėję perėjimo nuo institucinės globos prie bendruomenėje teikiamų paslaugų likusiems be tėvų globos vaikams ar neįgaliesiems procesus ir teikia bendruomenines paslaugas, apibrėžtas pertvarkos plane;

8.5. motyvuoti teikiamų socialinių paslaugų kokybės gerinimui ir mokymuisi, taikat EQUASS Assurance kokybės sistemą;

8.6. turi galiojančią, nesustabdytą licenciją socialinei globai teikti (taikoma socialinės globos paslaugų teikėjams).

8.7. turi turėti ne mažiau nei vieną darbuotoją, kuris skirs savo dalį darbo laiko EQUASS Assurance sistemos diegimui ir koordinavimui įstaigoje.

1. Pareiškėjas gali dalyvauti projekte tik vieną kartą projekto vykdymo laikotarpiu.
2. Pareiškėjas turi nuspręsti, keliose savo teikiamose socialinėse paslaugose diegti EQUASS Assurance kokybės sistemą, atsižvelgiant į diegimo veiklų apimtis ir turimus resursus: laiko, žmogiškuosius, finansinius išteklius ir kt.
3. Pagal šią Tvarką partneriai negalimi.
4. Atrinktų įstaigų vadovai pasirašo dalyvavimo projekte sutartį ir įsipareigoja dalyvauti projekto veiklose bei užtikrinti rodiklių įgyvendinimą.
5. Atrinktų įstaigų vadovai pasirašo sutikimą teikti jų ir jų atstovaujamų įstaigų duomenis (pvz., asmens duomenis, sutarčių sąlygas ir kt.) įgyvendinančiajai institucijai, Lietuvos Respublikos socialinės apsaugos ir darbo ministerijai (toliau – Ministerija) ir kitoms ES struktūrinių fondų paramos naudojimą kontroliuojančioms institucijoms.

**III SKYRIUS**

**ATRANKOS SKELBIMAS**

1. Atranka skelbiama viešai Projekto vykdytojo tinklapyje www.reabilitacija.lt, Ministerijos tinklapyje www.socmin.lt bei informuojant savivaldybes raštu.
2. Atrankos skelbime nurodoma:

15.1. paraiškų priėmimo terminas, pradžios ir pabaigos data;

15.2. paraiškų teikimo laikas, vieta ir adresas;

15.3. telefono numeris ir elektroninio pašto adresas pasiteirauti;

15.4. patvirtinti paraiškų atrankos kriterijai, vertinimo aspektai, prioritetai ir galimi pareiškėjai;

15.5. projekto tikslas ir planuojamos veiklos;

15.6. paraiškos forma;

15.7. kita atrankai vykdyti reikalinga informacija.

1. Pagal Tvarką numatoma skelbti penkias atrankas:

16.1 2017 m. III ketvirtį (toliau - pirmasis kvietimas teikti paraiškas). Pagal pirmąjį kvietimą numatoma atrinkti 20 pilotinių įstaigų.

16.1. 2018 m. IV ketvirtį (toliau – antrasis kvietimas teikti paraiškas). Pagal antrąjį kvietimą numatoma atrinkti 30 įstaigų.

16.2. 2019 m. II ketvirtį (toliau – trečiasis kvietimas teikti paraiškas). Pagal trečiajį kvietimą numatoma atrinkti 25 įstaigos.

16.3. 2019 m. IV ketvirtį (toliau – ketvirtasis kvietimas teikti paraiškas). Pagal ketvirtąjį kvietimą numatoma atrinkti 25 įstaigos.

16.4. 2020 m. II ketvirtį (toliau – penktasis kvietimas teikti paraiškas). Pagal penktąjį kvietimą numatoma atrinkti 20 įstaigų.

1. Atrankų grafikas tvirtinamas ir koreguojamas Projekto vykdytojo direktoriaus įsakymu.
2. Siekdamas dalyvauti Projekte Pareiškėjas pildo ir teikia paraišką, kurios forma skelbiama viešai kartu su atrankos skelbimu su nurodytais priedais iki atrankos skelbime nustatyto termino paskutinės dienos Projekto vykdytojui raštu arba elektroninėje laikmenoje, arba skenuotą elektroniniu paštu, el. adresu: equass@reabilitacija.lt .
3. Jeigu paraiška teikiama raštu, Projekto vykdytojui teikiamas pasirašytas popierinis paraiškos ir jos priedų dokumentas (kartu pateikiant į elektroninę laikmeną įrašytą paraišką ir priedus). Paraiškos originalo ir elektroninės versijos turinys turi būti identiškas. Nustačius, kad paraiškos elektroninės versijos turinys neatitinka originalo, vadovaujamasi paraiškos originale nurodyta informacija.
4. Jei paraiška teikiama kvietime nurodytu elektroninio pašto adresu siunčiamas elektroninis dokumentas PDF formatu.

**IV SKYRIUS**

**PARAIŠKŲ RENGIMO REIKALAVIMAI IR JŲ PATEIKIMAS**

1. Informacija apie asmenis konsultuojančius paraiškos pildymo ir teikimo klausimais ir jų kontaktus bus nuruodyta kvietimo teikti paraiškas skelbime.
2. Projekto vykdytojas atlieka paraiškos tinkamumo vertinimą Tvarkoje nustatyta tvarka pagal Tvarkos 2 priede „Paraiškos dalyvauti projekte vertinimo anketa“ nustatytus reikalavimus.
3. Paraiškos vertinimo metu Projekto vykdytojas gali paprašyti pareiškėjo pateikti trūkstamą informaciją ir (arba) dokumentus. Pareiškėjas privalo pateikti šią informaciją ir (arba) dokumentus per Projekto vykdytojo nustatytą terminą.
4. Paraiškos vertinamos ne ilgiau kaip 30 dienų nuo kvietimo teikti paraiškas skelbime nurodytos paskutinės paraiškų pateikimo dienos.
5. Nepavykus paraiškų įvertinti per nustatytą terminą (kai paraiškų vertinimo metu reikia kreiptis į kitas institucijas, atliekama patikra projekto įgyvendinimo ir (ar) administravimo vietoje, taip pat dėl gautų paraiškų kiekio) vertinimo terminas gali būti pratęstas Projekto vykdytojo sprendimu. Apie naują paraiškų vertinimo terminą Projekto vykdytojas informuoja pareiškėjus raštu.
6. Paraiška atmetama neatitikus kriterijų, nurodytų Tvarkos 8-11 punktuose, taip pat su paraiška nepateikus ir per Projekto vykdytojo skirtą terminą nepatikslinus atitikimą reikalavimams įrodančių dokumentų
7. Apie paraiškos atmetimą pareiškėjas informuojamas raštu per 3 darbo dienas nuo sprendimo dėl paraiškos atmetimo priėmimo dienos.
8. Pareiškėjas sprendimą dėl paraiškos atmetimo gali apskųsti Tvarkos 8 skirsnyje nustatyta tvarka ne vėliau kaip per 14 dienų nuo tos dienos, kurią pareiškėjas sužinojo ar turėjo sužinoti apie skundžiamus Projekto vykdytojo veiksmus ar neveikimą.
9. Įstaigų atrankos komisijos posėdį organizuoja ir tvirtina Projekto vykdytojas.
10. Projekto vykdytojui baigus paraiškų vertinimą, sprendimą dėl dalyvavimo arba nedalyvavimo projekte priima Įstaigų atrankos komisija.
11. Informacija apie atrinktas Įstaigas skelbiama viešai.
12. Įstaigų atrankos komisijai priėmus sprendimą dėl Įstaigos tinkamumo dalyvauti projekte Projekto vykdytojas pateikia pareiškėjui pasiūlymą pasirašyti dalyvavimo projekte sutartį, kuriame nurodo sutarties pasirašymo terminą ir Dalyvavimo projekte sutarties projektą.
13. Pagal Tvarką atranką praėjusios Įstaigos sudarys dvišales dalyvavimo projekte sutartis tarp pareiškėjo ir Projekto vykdytojo.
14. Kartu su paraiška Pareiškėjas turi pateikti atitikimą reikalavimams įrodančius dokumentus:
	1. valstybės įmonės Registrų centro Lietuvos Respublikos Vyriausybės nustatyta tvarka išduotas dokumentas, patvirtinantis jungtinius kompetentingų institucijų tvarkomus duomenis, išduotas ne anksčiau kaip 60dienų iki paraiškų pateikimo termino pabaigos;
	2. galiojančią licenciją socialinei globai teikti (taikoma socialinės globos paslaugų teikėjams);
	3. Steigėjo ar kito aukščiausio įstaigos valdymo organo pasirašytą deklaraciją, parengtą pagal Tvarkos 3 priedą.
	4. Laisvos formos deklaracija, kad bus užtikrinti žmogiškieji ištekliai dalyvauti projekte ir dalyvavimas projekte yra suderintas su darbuotojais ir kitomis suinteresuotomis šalimis.
	5. laisvos formos deklaraciją, kurioje nurodo, kad pareiškėjas atitinka Tvarkos 8.1-8.7. punktus.
15. Pareiškėjui per Projekto vykdytojo nustatytą sutarties pasirašymo terminą nepasirašius Dalyvavimo projekte sutarties, pasiūlymas pasirašyti projekto sutartį netenka galios. Pareiškėjas turi teisę kreiptis į Projekto vykdytoją su prašymu dėl objektyvių priežasčių, nepriklausančių nuo pareiškėjo, pakeisti Dalyvavimo projekte sutarties pasirašymo terminą.

**V SKYRIUS**

**PARAIŠKŲ VERTINIMO KRITERIJAI**

1. Paraiškos turi atitikti šiuos specialiuosius paraiškų atrankos kriterijus:

36.1. Argumentuotai, logiškai ir įtikinamai pagrįsta EQUASS Assurance diegimo ir sertifikavimo motyvacija;

36.2. Įstaiga savo veikloje naudoja naujausius ir pažangiausius darbo metodus. Joje vykdomos novatoriškos socialinio darbo plėtros programos, tobulinami efektyvūs darbo su klientais (bendruomene) būdai ir metodai;

36.3. Įstaiga pagal savo specializaciją sėkmingai dirba jau daug metų, joje teikiamos kokybiškos socialinės paslaugos, regione ji yra viena iš savo srities lyderių, gali parodyti akivaizdžius, pamatuojamus klientų poreikių atitikimo, paslaugų tikslų pasiekimo rezultatus;

36.4. Įstaiga turi patirties dalyvaudama valstybiniuose ir tarptautiniuose paslaugų tobulinimo ir plėtros projektuose, aktyviai dalyvauja, rengdama šiuos projektus ir juos įgyvendindama;

36.5. Įstaiga yra sėkmingai įsidiegusi valstybinę ar tarptautinę kokybės sistemą ir turi tai patvirtinantį sertifikatą arba jai yra suteiktas metodinio centro ar kitas valstybiniu ar tarptautiniu mąstu reikšmingas statusas;

36.6. Paraiška parengta kvalifikuotai ir tvarkingai pagal patvirtintą paraiškos pateikimo formą, aiškiai ir išsamiai užpildytos visos paraiškos dalys.

1. Paraiškų atranka vykdoma išlaikant tolygų įstaigų pasiskirstymą pagal:

37.1. paslaugų tikslines klientų grupes:

37.1.1. senyvo amžiaus asmenys ir šeimos;

37.1.2. vaikai ir šeimos;

37.1.3. socialinės rizikos asmenys ir šeimos;

37.1.4. neįgalieji ir šeimos;

37.1.5. kitos tikslinės grupės.

37.2. Lietuvos regionus ir apskritis.

1. Įstaigoms surinkus vienodą balų skaičių prioritetas teikiamas viešąsias paslaugas teikiančioms įstaigoms, kurių tikslas ne siekti naudos sau, bet tenkinti viešuosius interesus (vadovaujantis CK 2.34 str.).
2. Jeigu projektai surenka vienodą balų skaičių ir jiems dalyvauti projekto einamajam kvietime nėra galimybės, tuomet paraiška perkeliama dalyvauti sekančiame kvietime, o, esant paskutiniam kvietimui, galutino sprendimo teisė paliekama Įstaigų atrankų komisijos pirmininkui.
3. Pagal Tvarką EQUASS kokybės sistemos diegimo įstaigoje trukmė turi būti ne ilgesnė kaip 24 mėnesiai nuo Dalyvavimo projekte sutarties pasirašymo dienos.
4. Pareiškėjo teikiamos paslaugos turi būti teikiamos Lietuvos Respublikoje.

# VI SKYRIUS

**ĮSTAIGŲ ATRANKOS KOMISIJOS SUDARYMAS**

1. Atrankai vykdyti Direktoriaus įsakymu sudaroma Įstaigų atrankos komisija iš ne mažiau kaip 5 narių. Į komisijos narių sąrašą turi būti įtraukti Ministerijos atstovai, projekto veiklų organizatorius ir, pagal poreikį, EQUASS ekspertas bei kiti socialinių paslaugų srities specialistai. EQUASS ekspertas gali dalyvauti komisijos posėdyje nuotoliniu būdu, naudojant informacines ir ryšių technologijas (IRT).
2. Įstaigų atrankos komisijos nariai pasirašo nešališkumo deklaraciją.
3. Direktoriaus įsakyme dėl Įstaigų atrankos komisijos sudarymo nurodomas komisijos pirmininkas, kiti komisijos nariai ir sekretorius, kuris nėra komisijos narys.
4. Komisijos nariai prieš atranką supažindinami su paraiškomis ir jų priedais ir, jei tokių yra, paruošia klausimus pareiškėjams.
5. Kiekvienas komisijos narys paraiškų tinkamumą vertina individualiai pildant Paraiškos tinkamumo dalyvauti projekte bei atitikties prioritetiniams atrankos vertinimo anketą. Pagal atrankos kriterijus įvertinę kiekvieną pareiškėją, komisijos nariai savo vertinimus dokumentuoja. Esant poreikiui komisijos nariai gali vykti į Įstaiga patikrinti atitikimą paraiškoje nurodytai informacijai.
6. Atranką praeina daugiausia balų surinkęs pareiškėjas.
7. Atrankos komisija sprendimą priima per 30 dienų nuo kvietime nurodyto paraiškų pateikimo termino.
8. Atrankos rezultatai įforminami protokolu. Atrankos protokolą pasirašo komisijos nariai ir sekretorius. Pretendentai turi teisę komisijos sprendimą apskųsti Lietuvos Respublikos įstatymų nustatyta tvarka.

**VII SKYRIUS**

**PARAIŠKŲ ĮGYVENDINIMO REIKALAVIMAI**

1. Paraiška įgyvendinama pagal pasirašytą Dalyvavimo projekte sutartį, Tvarkoje ir EQUASS procedūroje nustatytus reikalavimus.
2. Atranką sėkmingai praėjęs Pareiškėjas pasirašo Dalyvavimo projekte sutartį, kuri apibrėžia dalyvavimo projekte sąlygas ir įsipareigojimus.
3. Jei paraiškos veikla nepradėta įgyvendinti per 3 mėnesius nuo Dalyvavimo projekte sutarties pasirašymo dienos, Projekto vykdytojas, suderinęs su Ministerija, turi teisę vienašališkai nutraukti projekto sutartį.
4. Dalyvavimo projekte sutartyje nustatomi šie pagrindiniai įsipareigojimai pareiškėjui:

53.1. EQUASS kokybės sistemos diegimas turi būti įgyvendinimas pagal EQUASS konsultanto patvirtintą diegimo planą;

53.2. privalomi pasiekti galutiniai stebėsenos rodikliai Dalyvavimo projekte sutartyje nustatytais terminais;

53.3. paskirti EQUASS kokybės sistemos diegimo koordinatorių;

53.4. dalyvauti projekto organizuojamuose mokymuose;

53.5. atlikti vidinį ir išorinį EQUASS kokybės sistemos auditą pagal EQUASS auditoriaus pateiktą audito planą ir tris metus po dalyvavimo projekte pabaigos pateikti auditoriui audito ataskaitoje pateiktų rekomendacijų įgyvendinimo ataskaitą;

53.6. dalyvauti projekto eksperto atliekamuose EQUASS kokybės sistemos diegimo veiklų stebėsenos ir vertinimo ir/ar EQUASS poveikio vertinimo tyrimuose;

53.7. laikytis Projekto vykdytojo nurodymų ir rekomendacijų, priešingu atveju socialines paslaugas turinti įstaiga privalės kompensuoti EQUASS diegimui panaudotas lėšas.

# VIII SKYRIUS

**SKUNDŲ PATEIKIMAS IR NAGRINĖJIMAS**

1. Pareiškėjas, norėdamas iki Dalyvavimo projekte sutarties sudarymo ginčyti Projekto vykdytojo sprendimus ar veiksmus, pirmiausia turi pateikti pretenziją Projekto vykdytojui. Pretenzija turi būti pateikta faksu, elektroninėmis priemonėmis ar pasirašytinai per kurjerį.
2. Pareiškėjas turi teisę pateikti pretenziją Projekto vykdytojui ar pareikšti ieškinį teismui:

55.1. per 15 dienų nuo Projekto vykdytojo pranešimo raštu apie jo priimtą sprendimą išsiuntimo pareiškėjams dienos;

55.2. per 5 darbo dienas nuo paskelbimo apie Projekto vykdytojo priimtą sprendimą dienos.

1. Projekto vykdytojas nagrinėja tik tas tiekėjų pretenzijas, kurios gautos iki Dalyvavimo projekte sutarties sudarymo dienos.
2. Projekto vykdytojas, gavęs pretenziją, nedelsdama sustabdo atrankos procedūrą, kol bus išnagrinėta ši pretenzija ir priimtas sprendimas.
3. Projekto vykdytojas privalo išnagrinėti pretenziją ir priimti motyvuotą sprendimą ne vėliau kaip per 5 darbo dienas nuo pretenzijos gavimo dienos, o apie priimtą sprendimą ne vėliau kaip kitą darbo dieną raštu pranešti pretenziją pateikusiam pareiškėjui.

# IX SKYRIUS

# TVARKOS KEITIMAS

1. Tvarka gali būti keičiama Projekto vykdytojo direktoriaus įsakymu.
2. Jei Tvarka keičiama jau atrinkus Įstaigas, šie pakeitimai, nepažeidžiant lygiateisiškumo principo, taikomi visiems projekto dalyviams.

**PRIEDAI**:

1. Paraiškos dalyvauti projekte forma

2. Paraiškos dalyvauti projekte vertinimo anketa

3. Deklaracijos / pasižadėjimo / užtikrinimo forma

4. Dalyvavimo projekte sutarties projektas

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_